ધરમાં આર્યાન અને શિખરને બહું બનતું હતું. આર્યાન અને શિખર બંન્ને ગુજરાતી સાહિત્યના પ્રેમી હતા. આર્યાનને લખવાનો શોખ તો શિખરને વાંચવાનો શોખ હતો.ઘણીવાર રાત્રે તો શિખર અને આર્યાન ધરે જ ફ્લેવર વાળો હુક્કો બનાવતા અને આગળના મોટા રૂમમાં અંધારૂં કરી જગજીત સિંહ અને મનહર ઉધાસની ગઝલો સાંભળતા. આ હુક્કામાં ખાલી સાદી ફ્લેવર હોવાથી એની મજા બધા જ માણવા આવતા પણ શિખર અને આર્યાનનો છેક સુધી સાથ ખાલી સપન જ આપતો. બાકી બધા ૧ કલાકમાં સૂવા જતા રહેતા જ્યારે સપન,શિખર અને આર્યાન ૨–૩ કલાક શાંતીથી રાત્રે ગઝલો સાંભળતા અને જીદંગીની ચિંતાઓ અને વ્યથાઓને હુક્કાના ધૂમાડામાં ઊડાતા જોતા.